**Občina Šmartno pri Litiji, Tomazinova 2, Šmartno pri Litiji, ki jo zastopa župan Blaž Izlakar; DŠ: SI99744686** (v nadaljevanju občina)

in

|  |
| --- |
|  |
|  |  |  |
| ki ga zastopa |  | (v nadaljevanju: prejemnik proračunskih sredstev), |

skleneta na podlagi:

* Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O),
* Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22),
* Odloka o proračunu občine Šmartno pri Litiji za leto 2025 (Uradni list RS, št. 113/24),
* Pravilnika o sofinanciranju humanitarnih programov na področju socialnega in zdravstvenega varstva (Uradni list RS, št. 26/17,10/18, 35/20)
* Javnega razpisa za sofinanciranje socialnih, zdravstvenih in humanitarnih dejavnosti v občini Šmartno pri Litiji v letu 2025 (https://smartno-litija.si, januar 2025)
* Sklepa o razdelitvi sredstev za sofinanciranje humanitarnih programov na področju socialnega in zdravstvenega varstva v občini Šmartno pri Litiji v letu 2025 št. \_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_

naslednjo

# POGODBO

# o sofinanciranju humanitarnih programov na področju socialnega in zdravstvenega varstva Šmartno pri Litiji v letu 2025

**1. člen**

Predmet te pogodbe je sofinanciranje stroškov humanitarnih programovna področjusocialnega in zdravstvenega varstva iz proračunskih sredstev, ki jih v letu 2025 organizira in izvaja prejemnik proračunskih sredstev in sicer za naslednje namene: sofinanciranje letnih programov in projektov ter delovanje društev.

**2. člen**

Na podlagi Odloka o proračunu občine Šmartno pri Litiji za leto 2025 (Uradni list RS, št. 113/24) in v skladu s sprejetim Pravilnikom o sofinanciranju humanitarnih programov na področju socialnega in zdravstvenega varstva (Uradni list RS, št. 26/17,10/18, 35/20) prejemniku proračunskih sredstev pripada **\_\_\_\_\_\_\_\_\_\_\_\_ €** za sofinanciranje naslednjih programov:

-

**3. člen**

Odobrena sredstva se prejemniku proračunskih sredstev **nakažejo v roku 30 dni na podlagi prejetih zahtevkov** na njegov račun št. **SI56 \_\_\_\_\_\_\_\_\_\_\_\_\_** odprt pri banki **\_\_\_\_\_\_\_\_\_\_\_\_** pod pogojem, da bo prejemnik izvedel svoje projekte, ki so predmet sofinanciranja v letu 2025, ter da ima prejemnik izpolnjene vse obveznosti v skladu z 99. členom Zakona o javnih financah, 51. členom Zakona o računovodstvu in 25. členom Zakona o društvih.

 **Zahtevkom, ki morajo biti izstavljeni na predpisanem obrazcu, mora prejemnik priložiti dokazila (račune, dokazila o plačilu računov), ki dokazujejo namensko porabo sredstev, in vsebinsko poročilo o že izvedenih aktivnostih. Zadnji zahtevek mora biti izstavljen najpozneje do 15.12.2025**.

Proračunska sredstva so zagotovljena na postavki 18448304 – Dotacije humanitarnim društvom– razpis.

**4. člen**

 Prejemnik lahko občino z navedbo razlogov oz. utemeljitvijo predloga za podaljšanje roka porabe sredstev zaprosi za podaljšanje roka iz prvega odstavka tega člena, vendar le pred iztekom roka, določenega v prvem odstavku tega člena. Če občina oceni, da so razlogi za podaljšanje roka utemeljeni, pogodbeni stranki skleneta aneks k tej pogodbi. V nasprotnem primeru lahko občina odstopi od te pogodbe, pri čemer prejemnik posledično izgubi pravico do sofinanciranja tistih nalog iz drugega odstavka 2. člena te pogodbe, ki jih ni izvedel skladno z določili te pogodbe.

Prejemnik je dolžan spremljati izplačila sredstev po tej pogodbi in v primeru, da mu sredstva ne bi bila v celoti nakazana, o tem pravočasno obvestiti občino.

**5. člen**

Prejemnik je dolžan pri objavah, programskih listih, vabilih na javne prireditve, ki so predmet sofinanciranja iz te pogodbe navesti, da je njegove programe sofinancirala občina Šmartno pri Litiji.

1. **člen**

Pogodbeni stranki soglašata, da mora prejemnik voditi evidenco o porabi sredstev sofinanciranja iz te pogodbe, kar dokazuje z ustreznimi verodostojnimi listinami.

1. **člen**

Pogodbeni stranki sta soglasni, da je izpolnitev te pogodbe odvisna od proračunske zmogljivosti občine v letu 2025. V primeru, da pride do sprememb v proračunu občine, ki neposredno vplivajo na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.

1. **člen**

Prejemnik se zavezuje, da bo sredstva, dodeljena po tej pogodbi, uporabil izključno za izvajanje nalog iz drugega odstavka 2. člena te pogodbe.

Pogodbenika se strinjata, da ima občina pravico do nadzora nad porabo s to pogodbo dodeljenih namenskih sredstev oz. pravico preverjati namenskost porabe sredstev, izplačanih iz naslova te pogodbe. Prejemnik je občini zato dolžan omogočiti takojšnji vpogled v izpolnjevanje pogojev za sofinanciranje nalog, pod katerimi je bila njegova prijava v postopku razpisa ocenjena pozitivno, in v porabo dodeljenih sredstev na podlagi te pogodbe, in sicer na način, da lahko občina od prejemnika kadarkoli zahteva ustrezna dokazila oz. da ji je prejemnik dolžan omogočiti takojšen neposreden vpogled v relevantno dokumentacijo.

Če občina ugotovi, da prejemnik v prijavi na razpis ni navedel resničnih dejstev ali da je nenamensko porabil prejeta sredstva, jih je dolžan vrniti v občinski proračun skupaj z zakonitimi zamudnimi obrestmi, ki tečejo od dneva prejetja sredstev do njihovega vračila, ter občini povrniti morebitno materialno in moralno škodo, ki ji je s tem nastala.

Razlog za odstop občine od te pogodbe je vsaka hujša kršitev te pogodbe s strani prejemnika.

1. **člen**

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe. Vse spremembe in dopolnitve te pogodbe bosta pogodbeni stranki urejali s pisnimi aneksi k tej pogodbi.

1. **člen**

Skrbnik pogodbenih obveznosti na strani občine je Karmen Sadar, ki skrbi za izvedbo določil te pogodbe in za usklajevanje njenih morebitnih sprememb in dopolnitev, ki jih bosta stranki določili s posebnim aneksom k tej pogodbi. Na strani prejemnika je odgovorna oseba za izvedbo te pogodbe g./ga. \_\_\_\_\_\_\_\_\_\_\_\_\_.

1. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. **člen**

Morebitne spore, ki bodo nastali iz te pogodbe, bosta pogodbeni stranki reševali sporazumno. V kolikor sporazum ne bo mogoč, bo spore reševalo krajevno in stvarno pristojno sodišče.

1. **člen**

Pogodba je sestavljena v treh enakih izvodih, od katerih prejme občina dva izvoda, prejemnik pa en izvod.

Pogodba začne veljati z dnem podpisa obeh pogodbenih strank.

Številka: 1232-01/2025

Datum:

|  |  |  |
| --- | --- | --- |
| Občina Šmartno pri Litiji |  | Prejemnik: |
|  |  |  |
| Župan: |  | Zakoniti zastopnik: |
| Blaž Izlakar |  |  |